સ્ત્રી એ બે જુદા-જુદા ઘરને એક દોરીથી સાંકળી રાખે છે અને પત્ની તરીકેનાં બધા જ ધર્મ નિભાવે છે, પતિના ઘરને પોતાનું બનાવી પોતાની નવી જીંદગી શરૂ કરે છે. સ્ત્રી પોતાનાં સપનાઓને અધૂરાં મૂકી, પોતાના પતિના સપના સાકાર કરવા તેની અર્ધાગિની બને છે, એટલું જ નહિ પોતાની મૂળ અટક બદલીને પતિની અટક ધારણ કરે છે અને પિતા નામની જગ્યાએ પતિનું નામ પાછળ જોડે છે. આટલા બધાં ત્યાગ પછી પણ ક્યારેક પત્નિને તેનાં પતિ અથવા સાસુ – સસરા તરફથી ત્રાસ અપાય છે. સાસરીયા વાળા તરફથી એવું વલણ રાખવામાં આવે છે કે લગ્ન તો માત્ર પત્ની તરીકે ઘરનું કામ-કાજ કરવાં બાળકોની સાસ્સંભાળ રાખવા માટે જ આવ્યા હોય!